《五丁峡别衡崐》
明代·任瀚

峡天猿啸万山秋，御宿相逢转别愁。
后会知谁先白发，清时劳汝问沧洲。
胡床对月此村夜，霜杵捣衣何郡楼。
闻道西京最萧瑟，可堪归路曲江头。

作者简介：四川南充人，字少海。嘉靖八年进士。廷对献替剀切，天子亲题其制策，名动一时。官吏部考功主事、翰林院检讨。旋辞官家居，专心学问，晚年潜心于《易》，深有所得。亦好道家修炼之法。卒年九十三。